cyanic-selkie/wikianc huggingface dataset:
বরোবুদুর
কারূশিল্প
thumb|left|বর্ণনামূলক কারুকাজের অবস্থান বড়বুদুরে প্রায় ২,৬৭০ আলাদা প্রধান কারূশিল্প বিদ্যমান (১,১৬০ টি বর্ণনামূলক এবং ১,২১২টি কারুকাজ মণ্ডিত শ্রেণী)। যা প্রায় সম্পূর্ণ মন্দিরে ছড়িয়ে আছে। এই কারুকাজ গুলো মন্দিরের ফুট স্থান দখল করে রেখছে। বর্ণনামূলক কারুকাজ, যাতে সুধানা ও মানোহারা গল্প বর্ণিত আছে, যা ১১ টি দলে বিভক্ত এবং মোট দৈর্ঘ্য ।
এর মধ্যে উল্লেখযোগ্য গল্পগুলো হলঃ
বুদ্ধ মূর্তি
thumb|left|upright|একটি বুদ্ধ মূর্তি ধরমচক্র অবস্থায় thumb|upright|বৌদ্ধ স্তুপের মধ্যে একটি বুদ্ধ মূর্তি
তুবড়ি
তুবড়ি এক প্রকার আতশবাজি যা নানান উৎসবে বিশেষ করে কালীপূজোর রাতে ফোটানো হয়। একটি গোলকাকৃতি ফাঁপা পোড়ামাটির খোলের মধ্যে স্তরে স্তরে বারুদ দিয়ে ঠাসা থাকে। তুবড়ি জ্বালালে পরে তার থেকে আগুনের স্ফুলিঙ্গ ক্রমশ উপরে উঠতে থাকে এবং চারিদিকে ছড়িয়ে পড়ে। কালীপূজোর রাতে পশ্চিমবঙ্গের নানা স্থানে তুবড়ি প্রতিযোগিতা হয়।
তুবড়ি তৈরীর কলা কৌশল
বাজারে বিভিন্ন বছরে তুবড়ির মশলা বিভিন্ন বিশুদ্ধতায় পাওয়া যায়। ফলে তার থেকে তুবড়ি বানাতে হলে মশলাগুলোর আনুপাতিক ওজন দরকার মত একটু বদল করতে হয়। সোরা কিনে সোজা ব্যবহার করলে বা পরিশোধন করে নিলে তুবড়ির তেজের তারতম্য হয়। কেরোসিন দিয়ে ঠাসলে তুবড়ির তেজ বেড়ে যায়, খোল ভালো না হলে ফেটেও যেতে পারে। লোহাচুর কম বা বেশি দিলে কিম্বা লোহাচুরের ছোট বা বড় দানার আনুপাতিক অনুযায়ী তুবড়ির ঝাড়ের ধরনটাই পাল্টে যায়। এখানে একটা গড়পরতা হারের মিশেল দেখা যায়।
প্রক্রিয়া ও উপাদান
তুবড়ি উৎপাদনের জন্য লোহা, সোরা, গন্ধক ও কাঠকয়লার প্রয়োজন হয়। লোহা ফুলকি সৃষ্টি করতে, গন্ধক তাপ বৃদ্ধি করতে, সোরা খোলের মধ্যে উচ্চচাপ সৃষ্টি করে যাতে জ্বলন্ত লোহার ফুলগুলো আগ্নেয়গিরির লাভার মত সজোরে উৎক্ষিপ্ত হয় এবং কাঠকয়লা আগুন দীর্ঘস্থায়ী হতে সাহায্য করে। সোনালীসহ তুবড়ি বিভিন্ন প্রকার রঙের হয়ে থাকে। অ্যালুমিনিয়াম, শাঁখচুন, মোমছাল, পটাশ (Potash,KClO3), বেরিয়াম (Barium), স্ট্রন্শিয়াম (Strontium), ইত্যাদী নানাপ্রকার রাসায়নিক সহযোগে নানা রকম রঙের তুবড়ি তৈরি করা হয়।
উপাদান : ১ কিলো সোরা সহযোগে যা বাজি হয়, তার হিসাব দিলাম | বাজার থেকে এইগুলো কিনে নাও, এক কিলো সোরা দেড় কিলো লোহাচুর | লোহা কাটার দোকান থেকে পেলে ২ কিলো এন ৪০০ গ্রাম গন্ধক ৪০০ গ্রাম কাঠ কয়লা ১০ টা পোয়া খোল বা ২০ টা অধপোয়া খোল বা ৪০ টা ছটাক খোল পারস্পরিক মাপ সমানুপাতিক রেখে মশলা কম বা বেশি করে নেওয়া যেতে পারে।
খোল : বাজারে মশলা বিক্রি হয় কিলোতে, কিন্তু তুবড়ির খোল বিক্রি হয় সেই পুরনো পোয়া, ছটাক মাপে | খোল নানা মাপে পাওয়া যায় - ছটাক, আধ পোয়া, পোয়া | ০.৯৩৩১০ কিলো = ১ সের = ৪ পোয়া = ১৬ ছটাক। ১ কিলো সোরা (পরিশোধিত হলে ৮০০-৯০০ গ্রাম) দিয়ে মোটামুটি ২ কিলো মশলা তৈরী হবে | তার জন্য চাই সম পরিমাণ খোল | মানে, ২ কিলো মশলা দিয়ে ৯ / ১০ টা পোয়া খোল বা ৩৫ / ৪০ টা ছটাক খোল ভরা যাবে।
মশলা : লোহাচুরের তুবড়ি থেকে সোনালী রঙের ফুলের ফোয়ারা বেরয়, অনেক দূর ওঠে আবার মাটি পর্য্যন্ত নেমে আসে।
লোহাচুর : কেনা ১ কিলো লোহাচুরের জন্য ৬০০ থেকে ৮০০ গ্রাম পর্য্যন্ত ছাঁকা লোহাচুর ব্যবহার হতে পারে। লোহাকে আর্দ্র বাতাসে মরচে পড়া থেকে বাঁচাতে অল্প কেরোসিন ভালো করে মাখিয়ে দুই ভাঁজ polythene-এ মুড়ে রেখে দিতে হয়। দুটো চালুনিতে ছেঁকে বড়ো দানা, ছোট দানা আলাদা করতে হয়। এবার, বড়ো দানা আর ছোট দানা ১:১, ১:২ আর ১:৩ অনুপাতে অল্প অল্প মিশিয়ে তিনটে ছোট ছোট স্তুপ করে, আবার আগের মত হালকা কেরোসিন মাখিয়ে ডবল করে রাখা দরকার।
সোরা : বাজার থেকে কিনে গুঁড়ো করে নিলেও চলে। বাজারের সোরায় কিছু ময়লা থাকে। সেই সোরা শোধন করে নিলে আরও ভালো হয়, তার তেজ বাড়ে। ১ কিলো সোরা একটা বড়ো ডেকচিতে বসিয়ে সিকি লিটার মত জল দিতে হয়। আগুনে বসিয়ে কাঠের হাতা দিয়ে নেড়ে নেড়ে গরমে গুলতে হয়। প্রয়োজনে একটু একটু করে জল বাড়াতে হয়, যতক্ষণ না পর্য্যন্ত পুরো সোরাটা গুলে যায়। যথা সম্ভব কম জলে সোরা গুলতে হয়। গোলা সোরাটা নামিয়ে ঠান্ডা হতে দিতে হয়। এতক্ষণে সোরার গাদ বা ময়লাটা ভেসে উঠবে। একটা ঘন জালের ছাঁকনি দিয়ে আস্তে করে উপর থেকে গাদটা চেঁছে তুলে ফেলে দেওয়া দরকার। ঠান্ডা হলে সোরা আস্তে আস্তে কেলাসিত (crystalize) আর শুদ্ধ হয়ে যেতে থাকবে। শেষে অল্প জল পড়ে থাকবে, সেটা ডেকচি কাত করে আলাদা করে নিতে হয়। গাদ আর জল বেরিয়ে গিয়ে সোরা প্রায় ১০০-২০০ গ্রাম কমে যাবে। কেলাসিত সোরা হালকা আঁচে শুকিয়ে নিতে হয়।এর পরে প্রথমে হামন দিস্তায় গুঁড়িয়ে পরে শিলে বেটে নিতে হয়। ভালো গুঁড়ো হলেই চলবে, মিহি হবার দরকার নেই। গুঁড়ো সোরাটা বাকি মশলায় মেশাবার আগে পর্য্যন্ত সর্বদা চড়া রোদে দিয়ে খট খটে শুকনো রাখা দরকার।
গন্ধক : বাজারে চেনা দোকানদারের কাছে যে টুকরো বা গুঁড়ো গন্ধক পাওয়া যায় তা সাধারণত ভালই হয়। টুকরো গন্ধক হলে হামন দিস্তা ভালো করে গুঁড়ো করে নিতে হবে। মোটা কাপড়ে ছেঁকে ফেলতে হবে। গন্ধক একেবারে talcum powder-এর মত মিহি হতে হবে। একটা কাচ বা চিনামাটির পাত্রে ঢেলে রোদে রাখতে হয়। রোদ পড়ে গেলে, পরের দিন রোদ ওঠা পর্য্যন্ত পাত্রটার মুখ বন্ধ করে রাখতে হয়। ছাঁকার পর প্রায় ৩৫০ গ্রাম মিহি গুঁড়ো পাওয়া যাবে।
কাঠ কয়লা : কাঠ কয়লা হালকা হতে হবে। বাজির বাজারে শুধু সবচেয়ে হালকা কুল কাঠের কয়লাই পাওয়া যায়। যারা মফঃস্বল বা গ্রামাঞ্চলে কুল কাঠ যোগাড় করে কয়লা বানিয়ে নেওয়া যেতে পার। নিতান্ত না পেলে সেগুন কাঠের কয়লা চলতে পারে। কাঠকয়লা গুঁড়ো করে আর ছেঁকে একেবারে talcum powder-এর মত মিহি করে নিতে হয়। ছাঁকার পর প্রায় ২৫০-৩০০ গ্রাম মিহি গুঁড়ো পাওয়া যাবে।
মাটি : তুবড়ির তলাটা বন্ধ করতে ১ কিলো মত এঁটেল মাটি নিয়ে শুকিয়ে, ভেঙ্গে গুঁড়ো বা প্রায় গুঁড়ো করে নিতে হবে। তুবড়ি ঠাসার আগে পর্য্যন্ত মাটি সর্বদা চড়া রোদে দিয়ে খট খটে শুকনো রাখতে হয়। শেষে তুবড়ি মাটির উপর রেখে ঠাসতে হয়, তাই অনেকটা মাটি বেশি রাখতে হয়।
গ্রন্থপ্রীতি
থাম্ব|491x491পিক্সেল| কার্ল স্পিটজওয়েগ দ্বারা ১৮৫০ সালে আঁকানোদ্য বুকওয়ার্ম (বইপোকা) শিল্পকর্ম থাম্ব|390x390পিক্সেল| [[হেনরি ডেভিড থরো|হেনরি ডেভিড থরোর সীমিত সংস্করণের বই থেকে দ্য বিবলিওফাইল সোসাইটি অফ বোস্টন শিল্পকর্ম]] গ্রন্থপ্রীতি বা বইপ্রীতি বা বইপ্রেম হল বইয়ের প্রতি ব্যক্তির ভালোবাসা। গ্রন্থপ্রেমী বা বইপোকা হলেন এমন একজন ব্যক্তি যিনি ভীষণরকম বই পছন্দ করেন এবং ঘন ঘন বই পড়েন।
ধারণা
গড়পড়তা বইপ্রেমী হলেন এমন একজন যিনি বই পড়তে, বইয়ের তারিফ করতে এবং বই সংগ্রহ করতে পছন্দ করেন। বেশির ভাগ ক্ষেত্রেই এটা বেশ বড়সড় এবং বিশেষ সংগ্রহই হয়ে থাকে। বইপ্রেমীরা সাধারণত এমন বইই সংগ্রহে রাখা যেগুলোকে তারা সত্যিকার অর্থেই ভালবাসেন বা যে বই তার কাছে বিশেষ তাৎপর্য বহন করে। যেমন- পুরোন কোন সংস্করণ কিংবা ভিন্ন ধারার বাঁধাই, অটোগ্রাফযুক্ত বা চিত্রিত কপি। বইপ্রেমী হলো বই সংগ্রাহকদের একদল সংখ্যালঘুর জন্য উপযুক্ত একটি শব্দ।
শব্দের ব্যবহার
বইপ্রেম বা বিবলিওফিলিয়াকে কোন ভাবেই বই আসক্তিব্যাধি বা বিবলিওম্যানিয়ার সাথে গুলিয়ে ফেলা উচিত নয়। বিবিলিওম্যানিয়া হল আবেশিক অনুকর্ষী ব্যাধির একটি সম্ভাব্য উপসর্গ যা বই সংগ্রহের সাথে জড়িত এবং এটি শিকারের আন্তঃব্যক্তিক সম্পর্ক বা শরীর স্বাস্থ্যকে নেতিবাচকভাবে প্রভাবিত করতে পারে। উল্লেখযোগ্য বিষয় হচ্ছে সেটি হওয়ার জন্য কেবল একটি মাত্র বইই যথেষ্ট, বিশাল সংগ্রহের কোন প্রয়োজন পড়ে না। কেউ কেউ "বিবলিওফিলাই" আর "বিবলিওম্যানিয়া" একই অর্থে ব্যবহার করেন, কিন্তু বাস্তব অর্থে লাইব্রেরি অফ কংগ্রেস ও "বিবলিওফিলি" শব্দটি ব্যবহার করে না, বরং তার পাঠকদেরকে হয় বই সংগ্রাহক বা বিবলিওম্যানিয়াক্স হিসাবে উল্লেখ করে।
ইতিহাস
আর্থার এইচ. মিন্টার্সের মতে, "ব্যক্তিগত বইয়ের সংগ্রহ ছিল সিসেরো এবং অ্যাটিকাস সহ অনেক রোমানদের এককরম ফ্যাশন বা অভিরুচি"। বইপ্রেমী তথা বিবলিওফিল শব্দটি ১৮২৪ সালে ইংরেজি ভাষায় প্রবেশ করে। ১৫৮৩ সালের দিকেই রীতিমত একজন বইপ্রেমীকে পুরানো একজন বইমনা (যিনি বই ভালবাসেন) ধারণা থেকে আলাদা করা যায়। আরো সাধারণভাবে বললে বইমনা হলেন এমন একজন ব্যক্তি যিনি বই লিখায়, প্রকাশে  বা বিক্রিতে অংশগ্রহণ করেন।
লর্ড স্পেন্সার এবং ব্লান্ডফোর্ডের মার্কেস বিখ্যাত গ্রন্থপ্রেমী ছিলেন। জেপি মরগানও একজন বিখ্যাত গ্রন্থপ্রেমী ছিলেন। ১৮৮৪ সালে, মেইনজ পিল্টারের ১৪৫৯ সংস্করণের জন্য ২৪,৭৫০ মার্কিন ডলার প্রদান করেন।
শিলিগুড়ি জলপাইগুড়ি উন্নয়ন পর্ষদ
এলাকা
শিলিগুড়ি জলপাইগুড়ি উন্নয়ন পর্ষদের অধিভুক্ত এলাকার পরিমাণ ২৩২৭.১২ বর্গ কিলোমিটার। এবং ২০১১ সালের জনগণনা অনুসারে এই এলাকার জনসংখ্যা ২.০১ মিলিয়ন।
শিলিগুড়ি জলপাইগুড়ি উন্নয়ন পর্ষদের অধিভুক্ত এলাকাগুলি হল:
প্রাজক্তা কলি
প্রাজক্তা কলি, তার ইউটিউব চ্যানেল-এর জন্য মোস্টলিসেন হিসেবে পরিচিত, একজন ভারতীয় ইউটিউবার এবং অভিনেত্রী, যিনি কমেডি ভিডিও তৈরি করেন। তার ভিডিওগুলি বেশিরভাগই প্রাত্যহিক জীবনের পরিস্থিতি সম্পর্কিত এবং পর্যবেক্ষণীয় কমেডির উপর দৃষ্টি নিবদ্ধ করে।
প্রারম্ভিক জীবন
কলি ভারতের থানেতে জন্মগ্রহণ করেন ও বেড়ে ওঠেন। শৈশবে তিনি রেডিও শুনতে পছন্দ করতেন এবং ৬ষ্ঠ শ্রেণীতে রেডিও জকি হওয়ার সিদ্ধান্ত নিয়েছিলেন। তার বাবা একজন রিয়েল-এস্টেট ব্যবসায়ী এবং তার মা একজন ধ্বনিতত্ত্ব ও ভাষা শিক্ষক। ছাত্রী হিসেবে তিনি বিতর্ক ও বক্তৃতায় অংশগ্রহণ করতেন। তিনি থানের বসন্ত বিহার হাই স্কুলে অধ্যয়ন করেন এবং পরে মুম্বই বিশ্ববিদ্যালয়ের অধিভুক্ত মুলুন্ডের ভি. জি. ভ্যাজ কলেজ অব আর্টস, সায়েন্স অ্যান্ড কমার্স থেকে গণমাধ্যমে স্নাতক হন।
কর্মজীবন
কলি মুম্বাইয়ের ফিভার ১০৪ এফএম রেডিও স্টেশনে ইন্টার্ন হিসেবে মিডিয়াতে তার কর্মজীবন শুরু করেন। এক বছর ইন্টার্ন করার পর তাকে কল সেন্টার নামে তার প্রথম শো দেওয়া হয়, যা শেষ পর্যন্ত ফ্লপ হয় এবং তিনি তার চাকরি ছেড়ে দেন। ইন্টার্ন হিসেবে কাজ করার সময় কলি পরবর্তীকালীন ওয়ান ডিজিটাল এন্টারটেইনমেন্টের ভাইস-প্রেসিডেন্ট সুদীপ লাহিড়ীর সাথে দেখা করেন, যিনি তাকে একটি কমেডি ইউটিউব চ্যানেল চালু করতে উত্সাহিত করেছিলেন। কলি ২০১৫ সালের ফেব্রুয়ারিতে তার চ্যানেল চালু করেন।
তিনি ২০১৮ সালে দিল্লিতে এবং ২০১৯ সালে মুম্বইয়ে ইউটিউব ফ্যানফেস্টে পারফর্ম করেছিলেন। ২০১৮ সালের ডিসেম্বরে তিনি হোয়াটসঅ্যাপ-এর জন্য মেসেজিং অ্যাপের মাধ্যমে জাল খবর ছড়ানো প্রতিরোধের সাথে সম্পর্কিত একটি জাতীয় টিভি বিজ্ঞাপন রেকর্ড করেছিলেন।
২০১৯ সালের ফেব্রুয়ারিতে তিনি ফোর্বসের ‘‘৩০ আন্ডার ৩০’’ এবং আউটলুক বিজনেস ম্যাগাজিনের ‘‘৩৫ আন্ডার ৩৫’’ তালিকায় স্থান অর্জন করেন। এছাড়াও তিনি কসমোপলিটন-এর ইউটিউবার অব দ্য ইয়ার বিজয়ী ছিলেন। ২০২০ সালের জানুয়ারীতে তিনি গসিপ ম্যাগাজিন গ্রাজিয়া ইন্ডিয়া-এর বার্ষিক ‘‘কুল লিস্ট’’-এ অন্তর্ভুক্ত হন এবং ২০২০ সালের এপ্রিলে তিনি বিডাব্লিউ বিজনেসওয়ার্ল্ড ম্যাগাজিনের প্রচ্ছদে স্থান পান।
২০২০ সালে তিনি তার ইউটিউব অরিজিনাল শো প্রিটি ফিট চালু করার ঘোষণা দেন, যেখানে তিনি কারিনা কাপুর, নেহা কক্কড়, সানিয়া মালহোত্রা, আরজে মালিশকা, মিথিলা পাল্কার এবং সুমুখী সুরেশ-সহ অন্যান্য সেলিব্রিটিদের সাক্ষাৎকার নেন। প্রথম পর্বটি ২১ জানুয়ারি প্রকাশ পায়।
২০২০ সালের জুলাইয়ে কলি গ্রামীণ হরিয়ানায় নারীর ক্ষমতায়ন নিয়ে একটি স্বল্পদৈর্ঘ্য চলচ্চিত্র খেয়ালি পোলাও মুক্তি দেন। এরপর তিনি নেটফ্লিক্স ধারাবাহিক মিসম্যাচড-এ অভিনয় করেন, যেটি ২০২০-এর নভেম্বরে মুক্তি পায়। ২০২২ সালে তাকে ধর্ম প্রডাকশন্সের আসন্ন চলচ্চিত্র জুগজুগ জিয়ো এবং মিসমেচড (মৌসুম ২)-এ দেখা যাবে।
খুলনা বিভাগীয় জাদুঘর
খুলনা বিভাগীয় জাদুঘর খুলনা জেলার শিববাড়ী ট্রাফিক মোড়ের জিয়া পাবলিক হলের পাশে অবস্থিত একটি জাদুঘর। খুলনা বিভাগীয় জাদুঘর ১৯৯৮ সালে প্রতিষ্ঠিত হয়। জাতীয় জাদুঘরের আওতায় ও প্রত্নতত্ত অধিদপ্তরের তত্তাবধানে জাদুঘরটি পরিচালিত। আয়তনের দিক থেকে এটি দেশের দ্বিতীয় বৃহত্তম জাদুঘর। দেশের বিভিন্ন স্থানে প্রাপ্ত নানান প্রত্নতাত্তিক নিদর্শন বিশেষ করে ঝিনাইদহের বারবাজার, যশোরের ভরত ভায়ানা এবং বাগেরহাটের খানজাহান আলী সমাধিসৌধ খননের ফলে প্রাপ্ত নানান দুর্লভ নিদর্শন প্রদর্শিত হচ্ছে এ জাদুঘরে।
সংগ্রহ
এ জাদুঘরে দেশের দক্ষিণ অঞ্চলের বিভিন্ন ঐতিহ্য খ্যাত আলোকচিত্র দেখা যাবে, তার মধ্যে বিশ্ব ঐতিহ্য খ্যাত ষাটগম্বুজ জামে মসজিদ, নয়গম্বুজ মসজিদ, রনবিজয়পুর মসজিদ, জিন্দা পীরের মসজিদ, সোনা বিবির মসজিদ, সিঙ্গারা মসজিদ, দীদার খার মসজিদ, আনোয়ার খার মসজিদ, আহমদ খার মসজিদ, চিল্লাখানা, খানজাহান আলী (র.) এর বসতভিটা ও দীঘি, কোতয়ালী, কালোদীঘি, বিবি গোগিনীর মসজিদ এবং দশ গম্বুজ মসজিদসহ বৃহত্তর খুলনা, যশোর, বাগেরহাট, সাতক্ষীরা, নড়াইল, মাগুরা, কুষ্টিয়া, ঝিনাইদহ, মেহেরপুর অঞ্চলের। এছাড়াও সারা দেশের বিভিন্ন গুরুত্বপূর্ণ প্রত্নতত্ত্ব স্থাপনার আলোকচিত্র দেখা যাবে এখানে।
আলোকচিত্র ছাড়া জাদুঘরে দেখা যাবে গুপ্ত, পাল, সেন, মোগল ও ব্রিটিশ আমলের নানা রকম পুরাকীর্তির নিদর্শন, পোড়ামাটির বিভিন্ন মূর্তি, কষ্টি পাথরের মূর্তি, কালো পাথরের মূর্তি, তামা, লোহা, পিতল, মাটি ও কাচের তৈজসপত্র, বিভিন্ন ধাতুর তৈরি অস্ত্র, বিভিন্ন খেলনা, নানা রকম ব্যবহার্য সামগ্রী, মোগল আমলের স্বর্ণ ও রৌপ্য মুদ্রাসহ বৃহত্তর খুলনা অঞ্চলসহ বাংলাদেশের বিভিন্ন ইতিহাস, ঐতিহ্য ও সংস্কৃতির হাজার বছরের পুরনো নিদর্শনসমূহ।
টিকিট ও পরিদর্শনের সময়
জাদুঘরের প্রবেশ করার জন্য প্রতিজন ১০ টাকা প্রবেশমূল্য দিয়ে টিকেট সংগ্রহ করতে হবে। তবে বিদেশি দর্শনাথীদের জন্য প্রবেশমূল্য ১০০ টাকা। প্রতিদিন সকাল ১১টা থেকে বিকাল ৬টা প্রর্যন্ত জাদুঘর খোলাথাকে। রবিরার পূর্ণদিন ও সোমবার অর্ধদিন জাদুঘরের সাপ্তাহিক বন্ধ।
তিলপাড়া ব্যারেজ
তিলপাড়া ব্যারেজ ভারতের পশ্চিমবঙ্গ রাজ্যের বীরভূম জেলার ময়ূরাক্ষী নদীর উপর নির্মিত একটি বাঁধ। এই ব্যারেজটি সিউড়ি শহর থেকে ৫.৫ কিলোমিটার দূরে অবস্থিত। ব্যারেজের দৈর্ঘ্য ৩০৯ মিটার। ১৯৪৯ সালে এই ব্যারেজটি নির্মাণ সম্পূর্ণ হয়। সে সময়ে ব্যারেজটি নির্মাণে খরচ হয়েছিল ১.১১ কোটি টাকা। যে মূল নদীখাতের উপর ব্যারেজটি তৈরি তার প্রস্থ ১৮.২৯ মিটার। ব্যারেজের পিছনে জলাশয়ের গভীরতা ৬২.৭৮ মিটার। জলের তলে এই ব্যারেজে মোট ১৫টি স্লুইস গেট আছে। এই স্লুইস গেটগুলি দিয়ে মোট ৮টি বে'তে জল ছাড়া সম্ভব। ব্যারেজের ডান দিকে ১৬.৬ কিমি ও বাম দিকে ২২.৫৩ কিমি প্রধান খাল খনন করে কৃষি জমিতে জল সরবরাহ করা হয়। এছাড়া ব্যারেজের তলে নদীগর্ভ জলস্রোতের ঘর্ষণকে কাজে লাগিয়ে এখানে জলবিদ্যুৎও তৈরি করা হয়ে থাকে।
কাশ্মীর সংঘাতে ধর্ষণ
ভারতের জম্মু ও কাশ্মীর রাজ্যে বিচ্ছিন্নতাবাদ কার্যক্রম আরম্ভের পর থেকেই ভারতীয় সেনাবাহিনী, সেন্ট্রাল রিজার্ভ পুলিশ ফোর্স (সিআরপিএফ) এবং সীমান্তরক্ষী বাহিনীর সদস্যরা কাশ্মীরি জনগণের বিরুদ্ধে ধর্ষণকে যুদ্ধের একটি হাতিয়ার হিসেবে ব্যবহার করছে । এই সংঘাত চলাকালে হাজার হাজার নারী ধর্ষণ ও যৌন সহিংসতার শিকার হয়েছেন। কাশ্মীরি বিচ্ছিন্নতাবাদীরাও ধর্ষণে লিপ্ত হয়েছে, যদিও ভারতীয় সৈন্যদের তুলনায় বিচ্ছিন্নতাবাদীদের দ্বারা সংঘটিত ধর্ষণের সংখ্যা কম ।
বাইকম বিজয়লক্ষ্মী
বাইকম বিজয়লক্ষ্মী (৭ অক্টোবর ১৯৮১) হলেন একজন ভারতীয় নেপথ্য সঙ্গীতশিল্পী। তিনি বিরল বাদ্যযন্ত্র গায়ত্রীবীণা বাজানোয় পারদর্শী। তিনি সেলুলয়েড (২০১২) চলচ্চিত্রে তার কাজের জন্য কেরল রাজ্য চলচ্চিত্র পুরস্কারের বিশেষ উল্লেখযোগ্য পুরস্কার লাভ করেন। এছাড়া তিনি নডন (২০১৩) চলচ্চিত্রের "ওট্টাক্কু পাড়ুন্না" গানের জন্য শ্রেষ্ঠ সঙ্গীতশিল্পী বিভাগে কেরল রাজ্য চলচ্চিত্র পুরস্কার ও শ্রেষ্ঠ মালয়ালম নারী নেপথ্য সঙ্গীতশিল্পী বিভাগে ফিল্মফেয়ার পুরস্কার অর্জন করেন। বিজয়লক্ষ্মী জন্মান্ধ, তিনি কেরলের বাইকমে জন্মগ্রহণ করেন এবং পরে চেন্নাই চলে যান।
প্রারম্ভিক জীবন
বিজয়লক্ষ্মী ১৯৮১ সালের ৭ই অক্টোবর বিজয়া দশমীর দিনে জন্মগ্রহণ করেন। তিনি মুরলিধরন ও বিমলার একমাত্র কন্যা। তারা বাইকমের উদয়নপুরম মন্দিরের নিকট বসবাস করতেন। তার অনারোগ্য অন্ধত্বের জন্য তার পিতামাতা তাকে নিয়ে চেন্নাই চলে যান। সেখানে কিশোরী বিজয়লক্ষ্মী ইলাইয়ারাজা ও এম. এস. বিশ্বনাথনদের তামিল চলচ্চিত্রের গান শুনে বেড়ে ওঠেন। তিনি যে কোন গান প্রথমবার শুনেই এর সুর ধরতে পারতেন এবং নিজে একই সুরে গাইতে পারতেন। পরে তার পিতামাতা তাকে কে জে যেসুদাসের শাস্ত্রীয় সঙ্গীতের টেপ কিনে দেন, যা তিনি আগ্রহ নিয়ে শুনতেন। এক বছরের কম সময়ে তিনি এক শতাধিক রাগ শিখেন এবং নিজেই সুর করা শুরু করেন। সে সময় পর্যন্ত সঙ্গীতের উপর তার কোন আনুষ্ঠানিক প্রশিক্ষণ ছিল না।
কর্মজীবন
থাম্ব|200px|২০১৩ সালের এপ্রিলে গায়ত্রীবীণা বাজাচ্ছেন বিজয়লক্ষ্মী ১৯৮৭ সালে তিনি কে জে যেসুদাসের সাথে সাক্ষাৎ করেন, যেসুদাস জটিলতর রাগগুলি চিহ্নিত করার জ্ঞান ও 'তোড়ি' ও 'ভৈরবী" রাগে তার দক্ষতায় বিস্মিত হন। পরের বছর তিনি মুম্বইয়ের সম্মুখানন্দ হলে সঙ্গীত পরিবেশন করেন।
প্রথম দশ বছর বিজয়লক্ষ্মী চেন্নাই, তাঞ্জোর, মাদুরাই, কোইম্বাতোর ও ভারতের অন্যান্য বড় শহরে চার শতাধিক মঞ্চে সঙ্গীত পরিবেশন করেন। ইতোমধ্যে তিনি একটি এক-তার বাদ্যযন্ত্র বাজানোয় দক্ষতা অর্জন করেন, সেটি হল গায়ত্রী তানপুরা। কর্ণাটকীয় বেহালা কুলপতি শ্রী কুন্নাকুড়ি বৈদ্যনাথন তার বীণা বাজানোয় মুগ্ধ হন এবং একে গায়ত্রীবীণা নাম দেন। তিনি এই বাদ্যযন্ত্র নিয়ে কয়েকটি কনসার্টেও সঙ্গীত পরিবেশন করেন। ১৯৯৫ সাল থেকে তিনি গুরুবায়ুরের চেম্বাই সঙ্গীতোৎসবে এটি বাজিয়ে আসছেন। ২০০১ সালে তিনি সূর্য উৎসবেও এটি বাজান।
ব্যক্তিগত জীবন
২০১৬ সালের ডিসেম্বরে বাহরাইন ভিত্তিক প্রযুক্তিবিদ সন্তোষের সাথে তার বাগদান হয়, কিন্তু তার বাগদত্তা তাকে তার অন্ধত্ব নিয়ে অপমানজনক কথা বললে ও তাকে মঞ্চ সঙ্গীত পরিবেশনা থেকে বিরত থাকার অনুরোধ করলে তিনি এই বিবাহ বর্জন করেন। পরে ২০১৮ সালের ২২শে অক্টোবর তিনি বাইকম মহাদেব মন্দিরে অনুকরণশিল্পী এন. অনুপের সাথে বিবাহ বন্ধনে আবদ্ধ হন।
তৃতীয় বেনিগনো অ্যাকুইনো
তৃতীয় বেনিগনো সায়মন "নয়নয়" কজুয়াঙ্কো অ্যাকুইনো  (জন্ম: ৮ ফেব্রুয়ারি, ১৯৬০) ম্যানিলায় জন্মগ্রহণকারী ফিলিপাইনের বিশিষ্ট রাজনৈতিক ব্যক্তিত্ব, সাবেক কংগ্রেস সদস্য ও সিনেটর। তিনি নয়নয় অ্যাকুইনো কিংবা পিনয় নামেও পরিচিত। ফিলিপাইনের বর্তমান রাষ্ট্রপতি হিসেবে তিনি জুন, ২০১০ সাল থেকে দেশ পরিচালনা করছেন।  সাবেক সিনেটর বেনিগনো "নিনয়" অ্যাকুইনো, জুনিয়র এবং সাবেক রাষ্ট্রপতি কোরাজন "কোরি" অ্যাকুইনো’র একমাত্র পুত্র।
প্রারম্ভিক জীবন
ম্যানিলায় জন্মগ্রহণকারী অ্যাকুইনো ১৯৮১ সালে আতেনিও ডি ম্যানিলা ইউনিভার্সিটি থেকে অর্থনীতি বিষয়ে স্নাতক পাশ করেন। এরপর স্বল্পসময়ের মধ্যে মার্কিন যুক্তরাষ্ট্রে স্বেচ্ছা নির্বাসনে পরিবারের সাথে যোগ দেন। ১৯৮৩ সালে পিতা নিহত হবার পর ফিলিপাইনে প্রত্যাবর্তন করেন। ব্যক্তিগত খাতে বেশ কয়েকটি প্রতিষ্ঠানে কাজ করেন অ্যাকুইনো।
অ্যাকুইনো পরিবারের চতুর্থ-প্রজন্মের রাজনীতিবিদ তৃতীয় বেনিগনো অ্যাকুইনো। তার প্রপিতামহ সারভিল্যানো অ্যাকুইনো মালোলুজ কংগ্রেসের প্রতিনিধি ছিলেন। দাদা বেনিগনো অ্যাকুইনো, সিনিয়র ১৯৪৩-১৯৪৪ সাল মেয়াদে ফিলিপাইনের প্রতিনিধি পরিষদের স্পিকার ছিলেন। তার মা কোরাজন অ্যাকুইনো রাষ্ট্রপতি ছিলেন। বাবা বেনিগনো অ্যাকুইনো, জুনিয়র ছিলেন সিনেটর।
রাজনৈতিক জীবন
আনুষ্ঠানিকভাবে ফিলিপিনো রাষ্ট্রপতিগণ মালাকানাং প্রাসাদে অবস্থান করলেও অ্যাকুইনো প্রাসাদের সন্নিকটে বাহে প্যাঙ্গারাপ বা স্বপ্নীল বাড়ীতে বসবাস করছেন।
ওয়ামাক আজরা
ওয়ামাক আজরা ১৯৪৬ সালে মুক্তিপ্রাপ্ত একটি বলিউড চলচ্চিত্র।
মার্কিন সংবিধানের শিশুশ্রম সংশোধনী
মার্কিন সংবিধানের শিশুশ্রম সংশোধনী হলো মার্কিন যুক্তরাষ্ট্রের সংবিধানের একটি প্রস্তাবিত এবং এখনও মুলতবি সংশোধনী যা বিশেষভাবে কংগ্রেসকে "আঠারো বছরের কম বয়সী ব্যক্তিদের শ্রম" নিয়ন্ত্রণের অনুমতি প্রদান করবে। ১৯১৮ এবং ১৯২২ সালে সুপ্রিম কোর্টের আদেশের পর ১৯২৪ সালের ২ জুন এ সংশোধনী প্রস্তাব করা হয়েছিল যে, ১৪ ও ১৬ বছরের কম বয়সী কর্মচারীদের দ্বারা উৎপাদিত পণ্য নিয়ন্ত্রণ ও করের ফেডারেল আইন অসাংবিধানিক।
অধিকাংশ অঙ্গরাজ্য সরকার ১৯৩০-এর দশকের মাঝামাঝি সময়ে সংশোধনী অনুমোদন করে; যাই হোক, এটি সংবিধানের পঞ্চম অনুুুচ্ছেদ অনুযায়ী, প্রয়োজনীয় অঙ্গরাজ্যের তিন-চতুর্থাংশ দ্বারা অনুমোদিত হয়নি এবং ১৯৩৭ সাল থেকে কেউ এটি অনুমোদন করেনি। ১৯৩৮ সালের ফেয়ার লেবার স্ট্যান্ডার্ডস অ্যাক্ট পাস হওয়ার পর সংশোধনীতে আগ্রহ কমে যায়, যা ১৯৪১ সালে সুপ্রিম কোর্টের অনুমোদনে শিশুশ্রমের ফেডারেল বিধিনিয়ম বাস্তবায়ন করে।
সংশোধনটি ছিল ১৯৩৯ সালের সুপ্রিম কোর্টের সিদ্ধান্তের বিষয়, কোলম্যান বনাম মিলার (307 U.S. 433), এর সম্ভাব্য মেয়াদ শেষে বিষয়টি হয়। যেহেতু কংগ্রেস এটার অনুমোদনের জন্য সময়সীমা নির্ধারণ করেনি, তাই সংশোধনী এখনও অঙ্গরাজ্যগুলির সমীপে মুলতবি রয়েছে। এই সংশোধনী কার্যকর হওয়ার জন্য অতিরিক্ত দশটি অঙ্গরাজ্যের অনুমোদন প্রয়োজন হবে।
মূল পাঠ
"ধারা ১. আঠারো বছরের কম বয়সী ব্যক্তিদের শ্রম সীমিত, নিয়ন্ত্রণ ও নিষিদ্ধ করার ক্ষমতা কংগ্রেসের থাকবে।
ধারা ২. কংগ্রেস কর্তৃক প্রণীত আইনকে কার্যকর করার জন্য প্রয়োজনীয় সংখ্যক অঙ্গরাজ্য আইনের কার্যকারিতা স্থগিত করা হবে এই ব্যতীত বেশ কয়েকটি অঙ্গরাজ্যের ক্ষমতা এই অনুচ্ছেদ দ্বারা অসম্পূর্ণ।"
পটভূমি
১৯১৬ সালের কিটিং—ওয়েন আইনের মাধ্যমে, মার্কিন যুক্তরাষ্ট্রের কংগ্রেস কাজের ধরন অনুসারে ১৪ বা ১৬ বছরের কম বয়সী কর্মচারীদের দ্বারা উৎপাদিত পণ্যগুলির সাথে আন্তঃঅঙ্গরাজ্য বাণিজ্য নিয়ন্ত্রণ করার চেষ্টা করেছিল। সুপ্রিম কোর্ট হ্যামার বনাম ডাগেনহার্ট (১৯১৮) এই আইনটিকে অসাংবিধানিক বলে মনে করেন। সেই বছরের শেষের দিকে, কংগ্রেস ১৪ বা ১৬ বছরের কম বয়সী কর্মচারীদের (আবার কাজের ধরন অনুসারে) ব্যবসার উপর কর ধার্য করার চেষ্টা করেছিল, যা বেইলি বনাম ড্রেক্সেল ফার্নিচার (১৯২২)-এ সুপ্রিম কোর্ট বাতিল করেছিল। এটা স্পষ্ট হল যে, আদালতের আপত্তি কাটিয়ে ওঠার জন্য এই ধরনের আইনের জন্য সাংবিধানিক সংশোধনী প্রয়োজন হবে।
আইনী ইতিহাস
ওহিও রিপাবলিকান কংগ্রেসম্যান ইসরায়েল মুর ফস্টার ১৯২৪ সালের ২৬ এপ্রিল ৬৮ তম কংগ্রেসের সময় হাউস জয়েন্ট রেজোলিউশন নং ১৮৪ আকারে এই সংশোধনী প্রস্তাব করেছিলেন।
১৯২৪ সালের ২৬ এপ্রিল হাউস জয়েন্ট রেজোলিউশন নং ১৮৪ মার্কিন যুক্তরাষ্ট্রের প্রতিনিধি পরিষদ-এ গৃহীত হয়েছিল, যার মধ্যে ২৯৭টি হ্যাঁ ভোট, ৬৯টি না ভোট, ২টি ভোট অনুপস্থিত এবং ৬৪টি ভোট দেয়নি। এরপর ১৯২৪ সালের ২ জুন সিনেট কর্তৃক এটি গৃহীত হয়, যার মধ্যে ৬১টি হ্যাঁ ভোট, ২৩টি না ভোট এবং ১২টি ভোট দেয়নি। এবং এর সাথে, প্রস্তাবিত সাংবিধানিক সংশোধনী সংবিধানের পঞ্চম অনুচ্ছেদ অনুসারে অনুমোদনের জন্য অঙ্গরাজ্যের আইনসভায় জমা দেওয়া হয়েছিল।
অনুমোদনের ইতিহাস
থাম্ব|300x300পিক্সেল| থাম্ব|345x345পিক্সেল| কংগ্রেস কর্তৃক পাস করা শিশুশ্রম সংশোধন।
কংগ্রেস কর্তৃক অনুমোদিত হওয়ার পর, প্রস্তাবিত সংশোধনী অনুমোদনের জন্য অঙ্গরাজ্যের আইনসভায় পাঠানো হয়েছিল এবং নিম্নলিখিত অঙ্গরাজ্যগুলি দ্বারা অনুমোদিত হয়েছিল:
নিম্নলিখিত পনেরটি অঙ্গরাজ্য আইনসভা শিশুশ্রম সংশোধনী প্রত্যাখ্যান করেছিল এবং পরবর্তীকালে তা অনুমোদন করেনি:
যদিও অঙ্গরাজ্য আইনসভার পক্ষ থেকে, প্রস্তাবিত সাংবিধানিক সংশোধনীকে "প্রত্যাখ্যান" করার কোন আইনি স্বীকৃতি নেই, এই ধরনের পদক্ষেপের রাজনৈতিক প্রভাব রয়েছে।
১৫ মার্চ, ২০১৮-এ, নিউইয়র্ক আইনসভার "নিম্ন" কক্ষ নিউইয়র্ক পরিষদে বিলম্বিতভাবে শিশুশ্রম সংশোধনী অনুমোদন করার জন্য একটি সমকালীন প্রস্তাব পেশ করেছিল। এইভাবে বিচার বিভাগ এবং পুনঃপ্রবর্তন সংক্রান্ত বিষয়টি সেই চেম্বার কমিটির কাছে উল্লেখ করা ছাড়া আর কোন বিবেচনার সুযোগ পায়নি।
বর্তমানে, ইউনিয়নে ৫০টি অঙ্গরাজ্য থাকায়, সংশোধনটি অকার্যকর থাকবে যদি না এটি অতিরিক্ত ১০টি অঙ্গরাজ্যের দ্বারা অনুমোদিত না হয়ে ৩৮টি অঙ্গরাজ্যের প্রয়োজনীয় সীমায় পৌঁছায়।
বিচারিক ইতিহাস
মাত্র পাঁচটি অঙ্গরাজ্য ১৯২০-এর দশকে সংশোধনী গ্রহণ করেছিল। দশটি অঙ্গরাজ্য প্রাথমিকভাবে বেঁকে বসে, তারপর ১৯৩০-এর দশকে তাদের অবস্থান পুনরায় পরীক্ষা করে এবং অনুমোদনের সিদ্ধান্ত নেয়। এই বিলম্বিত সিদ্ধান্তের ফলে অনেক বিতর্কের সৃষ্টি হয় এবং এর ফলে ১৯৩৯ সালে সুপ্রিম কোর্টে কোলম্যান বনাম মিলার (307 U.S. 433) মামলা হয় যেখানে এটি নির্ধারিত হয়েছিল যে, শিশুশ্রম সংশোধনী অঙ্গরাজ্যের আইনসভায় বিচারাধীন ছিল কারণ ৬৮তম কংগ্রেস কোনও সময়সীমা নির্দিষ্ট করেনি। এই রায়টি ২৭তম সংশোধনীর অস্বাভাবিক এবং বিলম্বিত অনুমোদনের ভিত্তিও তৈরি করে যা ১৭৮৯ সালে কংগ্রেস প্রস্তাব করেছিল এবং দুই শতাব্দীরও বেশি পরে ১৯৯২ সালে ৫০টি অঙ্গরাজ্যের কমপক্ষে তিন-চতুর্থাংশের আইনসভা দ্বারা অনুমোদিত হয়েছিল।
১৯৩০-এর দশকে ফেডারেল শিশুশ্রম নিয়ন্ত্রণের সাধারণ আইনগত মতামত বিপরীত হয়ে যায়। ১৯৩৮ সালে কংগ্রেস ফেয়ার লেবার স্ট্যান্ডার্ডস অ্যাক্ট প্রণয়ন করে ১৬ বা ১৮ বছরের কম বয়সীদের কর্মসংস্থান নিয়ন্ত্রণ করে। সুপ্রিম কোর্ট সর্বসম্মতিক্রমে সেই আইনের পক্ষে মার্কিন যুক্তরাষ্ট্র বনাম ডার্বি লুম্বার কোং (১৯৪১)-এর রায় দিয়েছিল, যা হ্যামার বনাম ডাগেনহার্টকে উল্টে দিয়েছিল - এটি অন্যতম প্রধান সিদ্ধান্ত যা শিশুশ্রম সংশোধনীর প্রবক্তাদের অনুপ্রাণিত করেছিল।
এই পরিবর্তনের পরে, সংশোধনটিকে "মুট" হিসাবে বর্ণনা করা হয়েছে এবং এটি সেই গতি হারিয়েছে যা একবার শুরু হয়েছিল; অতএব, এর জন্য আন্দোলন আর অগ্রসর হয়নি।
যদি কখনো প্রয়োজনীয় সংখ্যক মার্কিন অঙ্গরাজ্যের আইনসভা দ্বারা অনুমোদিত হয়, শিশুশ্রম সংশোধনটি মার্কিন যুক্তরাষ্ট্রের কংগ্রেসে স্থানান্তরিত হবে যাতে শিশুশ্রমের বিষয়ে আইন প্রণয়নের জন্য অঙ্গরাজ্যগুলির সাথে ক্ষমতা ভাগ করা হয়।
বিরোধিতা
১৯৩৩ সালে জে. গ্রেশাম মাচেন, যিনি ইভানজেলিকাল মৌলবাদ ও রক্ষণশীল রাজনীতির জন্য প্রধান কণ্ঠস্বর ছিলেন, তিনি মাউন্টেনস অ্যান্ড হোয়াই উই লাভ ডেম নামে একটি দলিল প্রদান করেছিলেন, যা ২৭ নভেম্বর, ১৯৩৩ সালে ফিলাডেলফিয়ায় একদল মন্ত্রীর সামনে পাঠ করা হয়েছিল। পাস করার সময় তিনি শিশুশ্রম সংশোধনীর কথা উল্লেখ করেন এবং বলেন "তবে কি তথাকথিত 'শিশুশ্রম সংশোধন' এবং অন্যান্য অনুরূপ ব্যবস্থা গ্রহণ করা হবে, যাতে বাড়ির সমস্ত ভদ্রতা এবং গোপনীয়তা ধ্বংস হয়ে যায়?"
ইয়াম্মি মাম্মি
ইয়াম্মি মাম্মি তরুণ এবং আকর্ষণীয় মায়েদের বর্ণনা করতে ব্যবহৃত একটি অপভাষার শব্দ।
বিংশ শতাব্দীর শেষের দিকে, সেলিব্রিটি মা যেমন এলিজাবেথ হার্লি বা ভিক্টোরিয়া ব্যাকহেম, -দের বুঝাতে ব্যবহৃত হত, যাদের মা হবার পর দ্রুত তাদের ফিগার ফিরে পেতে এবং ভাবনাহীন, সমৃদ্ধিশালী জীবনধারা পরিচালিত করতে দেখা গেছে। দ্য ন্যানির ছয় নং সিরিজের ১৩ নং পর্বটি (১৯৯৯ সালে প্রচারিত) "দ্য ইয়াম্মি মাম্মি" নামে পরিচিত। একজন ইয়াম্মি মাম্মি বেশ কয়েকটি বাচ্চা হতে পারে এবং তবুও "গার্ল-অফ-টাউন" হিসাবে থাকবে, ফ্যাশন সচেতন পোশাক পরবে এবং সুসজ্জিত এবং যত্নবান হবে।
২০০৮ সালে জানা গিয়েছিল যে সেলিব্রিটি ইয়াম্মি মাম্মিরা তরুণ মায়েদের হতাশার মাত্রা বাড়াতে অবদান রাখে এবং নতুন মায়েরা তাদের নিজের দেহ সম্পর্কে "স্যাজি, ব্যাগি এবং হতাশ" বোধ করে।
দি রেইন
দি রেইন ১৯৭৬ সালে মুক্তিপ্রাপ্ত প্রণয়ধর্মী চলচ্চিত্র। বাংলা এবং উর্দু দুই ভাষায় নির্মিত ছায়াছবিটি পরিচালনা করেছেন এস এম শফি। ছায়াছবিটির কাহিনী লিখেছেন নাজমুল মাসরিক এবং চিত্রনাট্য ও সংলাপ লিখেছেন পরিচালক এস এম শফি নিজেই। এতে প্রধান চরিত্রে অভিনয় করেছেন অলিভিয়া ও ওয়াসিম। এছাড়া অন্যান্য ভূমিকায় রয়েছে রাজপুত, কাজী মেহফুজুল হক, রোজী সামাদ, সৈয়দ হাসান ইমাম প্রমুখ। চলচ্চিত্রটি ২য় জাতীয় চলচ্চিত্র পুরস্কারে দুইটি বিভাগে পুরস্কার অর্জন করে।
কাহিনী সংক্ষেপ
খান বাহাদুর নিজাম উদ্দীন অঢেল সম্পত্তির মালিক হওয়া সত্ত্বেও কোন সন্তান না থাকার কারণে অসুখী। তার স্ত্রী প্রতিবারই মৃত সন্তান জন্ম দেয়। একদিন তিনি স্বপ্নে একজন সাধু পুরুষের দৈববাণী শুনতে পান। তিনি তাকে রাজিয়া নামে একজন ধার্মিক মহিলার কথা বলেন যার প্রার্থনায় তার সন্তান জন্মাবে। খান বাহাদুর রাজিয়াকে খুঁজে বের করেন। তার প্রার্থনায় খান বাহাদুরের একটি ছেলে সন্তান জন্ম নেয়। খান বাহাদুর রাজিয়াকে তার বোন হিসেবে গ্রহণ করেন এবং রাজিয়া ও তার স্বামীকে তার সম্পত্তির একটি অংশ দেন। তার সন্তান ফিরোজ বড় হতে থাকে। কিন্তু ভাস্কর্য তৈরিতে তার আগ্রহ দেখে খান বাহাদুর দুশ্চিন্তাগ্রস্ত হন এবং এ থেকে ভুলে থাকার জন্য তিনি তার সম্পত্তি দেখাশুনা করার জন্য তাকে এক পাহাড়ি এলাকায় পাঠান। সেখানে তার দেখা হয় রানীর সাথে যা তাদের দুজনের জীবনেই দুঃখ বয়ে আনে।
সঙ্গীত
ছায়াছবিটির সঙ্গীত পরিচালনা করেছেন আনোয়ার পারভেজ। বাংলা ভাষার গীত রচনা করেছেন গাজী মাজহারুল আনোয়ার ও উর্দু ভাষার গীত রচনা করেছেন যাকাউর রহমান। গানে কণ্ঠ দিয়েছেন মাহমুদুন্নবী, রুনা লায়লা, ও আবিদা সুলতানা।
পুরস্কার
২য় জাতীয় চলচ্চিত্র পুরস্কারঃ
জিনেট অল্টওয়েগ
জিনেট এলেনর উইর্জ সিবিই (জন্ম নাম অল্টওয়েগ; ৮ই সেপ্টেম্বর ১৯৩০ – ১৮ই জুন ২০২১) ছিলেন একজন ব্রিটিশ ফিগার স্কেটার। তিনি মহিলাদের একক প্রতিযোগিতায় অংশ নিয়েছিলেন। তিনি ছিলেন ১৯৫২ সালের অলিম্পিক চ্যাম্পিয়ন, ১৯৪৮ সালের অলিম্পিক ব্রোঞ্জ পদক বিজয়ী, ১৯৫১ সালের বিশ্ব চ্যাম্পিয়ন এবং একজন দ্বি (১৯৫১ এবং ১৯৫২) ইউরোপীয় চ্যাম্পিয়ন।
প্রাথমিক জীবন
জিনেট ১৯৩০ সালের ৮ই সেপ্টেম্বর ভারতের বোম্বেতে জন্মগ্রহণ করেছিলেন। তিনি লিভারপুলে বড় হয়ে উঠেছিলেন। তাঁর মা ছিলেন একজন স্কটিশ এবং বাবা ছিলেন সুইস। তিনি একজন প্রতিযোগী টেনিস খেলোয়াড় ছিলেন, স্কেটিং-এ মনোযোগ দেওয়ার জন্য খেলা ছেড়ে দেওয়ার আগে, ১৯৪৭ সালে তিনি উইম্বলডনে জুনিয়র ফাইনালে পৌঁছেছিলেন।
স্কেটিং জীবন
জিনেটের প্রশিক্ষক ছিলেন জ্যাক গার্শউইলার। জিনেট তাঁর শক্তিশালী কম্পালসারি ফিগারের (ফিগার স্কেটিংয়ের একটি বিভাগ) জন্য পরিচিত ছিলেন। তিনি ১৯৪৮ সালের শীতকালীন অলিম্পিকে সুইজারল্যান্ডের সেন্ট মরিটজে ব্রোঞ্জ জিতেছিলেন। প্রথম ও দ্বিতীয় স্থানে ছিলেন যথাক্রমে কানাডার বারবারা অ্যান স্কট এবং অস্ট্রিয়ার ইভা পাওলিকে। ১৯৫১ সালে, তিনি জুরিখে ইউরোপীয় চ্যাম্পিয়নশিপে এবং মিলানে বিশ্ব চ্যাম্পিয়নশিপে বিজয় মঞ্চের ওপর দাঁড়িয়েছিলেন।
পরবর্তী জীবন
স্কেটিং থেকে অবসর নেওয়ার পর, জিনেট সুইজারল্যান্ডের পেস্তালোজি চিলড্রেনস ভিলেজে কাজ করেছেন। তিনি সুইস স্কেটার সুসি উইর্জের ভাই মার্ক উইর্জকে বিয়ে করেছিলেন। ১৯৭৩ সালে তাঁদের বিবাহবিচ্ছেদের হয় যায়। তাঁদের চার সন্তান ছিল, তাঁদের মেয়ে ক্রিস্টিনা উইর্জ সুইজারল্যান্ডের ১৯৮৩ সালের বিশ্ব চ্যাম্পিয়ন কার্লিং দলের সদস্য ছিলেন। ২০২১ সালের জুনে, সুইজারল্যান্ডে জিনেটের মৃত্যুর ঘোষণা করা হয়েছিল।
চিত্রল নদী
চিত্রল নদী (উর্দু, পশতু - چترال سيند) হল পাকিস্তানের উত্তরপশ্চিমাংশে খাইবার পাখতুনখোয়া প্রদেশের উত্তরাংশ ও আফগানিস্তানের পূর্বাংশের মধ্য দিয়ে প্রবাহিত একটি নদী। এর দৈর্ঘ্য ৪৮০ কিলোমিটার (মূল নদী ২৬০ কিলোমিটার, মস্তুজ ও ইয়ারখুন নদীর সাথে মিলিত দৈর্ঘ্য ৪৮০ কিলোমিটার)। স্থানীয় ভাবে এই নদী কুনার নদী (کونړ سيند) ও কামা নদী (کامه سيند) নামেও পরিচিত। হিন্দুকুশ পর্বতমালার বরফগলা জলে পুষ্ট দক্ষিণপশ্চিমবাহী এই নদী সিন্ধু অববাহিকার নদীসমূহের মধ্যে অন্যতম। আফগানিস্তানের জালালাবাদ শহরের কাছে এই নদী বাম দিক হতে কাবুল নদীর সাথে মিলিত হয়েছে। এরপরে সেই মিলিত স্রোত কাবুল নদী নামে দক্ষিণপূর্বে প্রবাহিত হয়ে পুনরায় পাকিস্তানে প্রবেশ করে আটক শহরের কাছে সিন্ধু নদের সাথে মিলিত হয়েছে।
উৎস ও প্রবাহপথ
পাকিস্তানের খাইবার পাখতুনখোয়া প্রদেশের চিত্রল জেলায় হিন্দুকুশ পর্বতমালার উত্তর ঢালের হিমবাহ থেকে এই নদীর উৎপত্তি। কিন্তু উৎসস্থল থেকে বেশ কিছুটা নেমে এসে মস্তুলে বাম দিক থেকে বয়ে আসা লুৎখো নদীর সাথে মিলিত হবার আগে পর্যন্ত এই স্রোত মূলত মস্তুজ নদী নামেই পরিচিত। এরপরে এই মিলিত স্রোত চিত্রল বা চেত্রার নামে দক্ষিণ মুখে প্রবাহিত হয়ে আফগানিস্তানে কুনার উপত্যকায় প্রবেশ করেছে। আফগানিস্তানে ঢুকে এই নদী কুনার নামে পরিচিত হয়। আসাদাবাদ শহরের কাছে এই নদীর সাথে ডান দিক থেকে এসে মিলিত হয়েছে হিন্দুকুশ পর্বতমালারই বরফগলা জলে পুষ্ট আরেকটি নদী পেচ। এরপর এই মিলিত স্রোত কুনার  নদী নামে আরও কিছুটা বয়ে গিয়ে জালালাবাদ শহরের একটু পূর্বে কাবুল নদীতে গিয়ে পড়ে।
অববাহিকা
thumb|250px|আফগানিস্তানের কুনার উপত্যকার মধ্য দিয়ে প্রবাহিত কুনার তথা চিত্রল নদীর ছবি - হেলিকপ্টার থেকে তোলা।|left চিত্রল নদী তার উচ্চ গতিপথে মূলত পাকিস্তানের চিত্রল জেলায় হিন্দুকুশ পর্বতের উত্তর ঢালে হিমবাহের বরফগলা জলে পুষ্ট হয়ে হিন্দুকুশ পর্বতমালার পূর্ব সীমা বরাবর নেমে এসেছে। এই অংশে এই নদী মূলত মস্তুজ নদী নামেই পরিচিত। এই নদী খাতের পূর্ব দিকের পর্বতমালাকে সাধারণভাবে হিন্দুরাজ পর্বতমালা বলে অভিহিত করা হয়ে থাকে। এরপর মস্তুজ শহরের কাছে পূর্ব থেকে বয়ে আসা লুৎখো নদীর সাথে মিলিত হয়ে এই নদী প্রথমে চিত্রল নদী নামে পরিচিতি লাভ করে পাকিস্তানের চিত্রল উপত্যকা ও পরে কুনার নদী নামে আফগানিস্তানের কুনার উপত্যকার মধ্য দিয়ে প্রবাহিত হয়। এই দুই উপত্যকাই এই নদীর জলে পুষ্ট হয়। এখানকার মানুষের জীবন ও অর্থনীতিতে এই নদীর গুরুত্ব যথেষ্টই বেশি। আঞ্চলিক পর্যায়ে যথেষ্ট গুরুত্বপূর্ণ পাকিস্তানের চিত্রল জেলার প্রধান শহর ও প্রশাসনিক কেন্দ্র চিত্রল এই নদীর ধারেই অবস্থিত। ১৯৯০ সালে UNHCR কর্তৃক এক সমীক্ষায় দেখা গেছে আফগানিস্তানের কুনার প্রদেশের মারাওয়ার জেলার ৬০% মানুষই পানীয় জলের জন্য এই নদীর জলের উপরই নির্ভরশীল।
ইতিহাস
দুই লাগোয়া উপত্যকা কুনার ও চিত্রল বর্তমানে দু'টি আলাদা আলাদা দেশ, পাকিস্তান ও আফগানিস্তানে বিভক্ত। কিন্তু আগে এই অঞ্চলের উপর দিয়ে একটি বহুল ব্যবহৃত বাণিজ্যপথ চালু ছিল। পামিরগ্রন্থির উচ্চ পার্বত্য অঞ্চলের মধ্য দিয়ে আসা গিরিপথগুলি থেকে এই উপত্যকাদু'টির মধ্য দিয়ে ভারতীয় উপমহাদেশের সমভূমিতে নেমে আসার পথটি ছিল একটি অন্যতম সহজ পথ। তবে চিত্রল নদীটি বেশিরভাগ অঞ্চলেই নৌচলাচলের পক্ষে অযোগ্য হওয়ায় এক্ষেত্রে জলপথের থেকে স্থলপথই বেশি ব্যবহৃত হত। মধ্য ঊনবিংশ শতাব্দীতে ইংরেজ সেনাপতি মেজর জেনারেল অগাস্টাস অ্যাবট এই অঞ্চলে অভিযান চালাতে গিয়ে আফগানিস্তানের কুনার উপত্যকায় এই নদীর অববাহিকা অঞ্চল প্রত্যক্ষ করেন। তাঁর বিবরণেও এই অঞ্চলের সমৃদ্ধি ও সৌন্দর্যের সুন্দর একটি বিবরণ আমরা পেয়ে থাকি। তবে বর্তমানে এই বাণিজ্যপথ রাজনৈতিক কারণে সম্পূর্ণই পরিত্যক্ত।
মাটির মায়া
মাটির মায়া ১৯৭৬ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন তাহের চৌধুরী। প্রধান চরিত্রে অভিনয় করেছেন ফারুক, অঞ্জনা রহমান, আলমগীর, সুচরিতা প্রমুখ। চলচ্চিত্রটি ২য় জাতীয় চলচ্চিত্র পুরস্কারে একটি বিভাগে পুরস্কার অর্জন করে।
সঙ্গীত
ছায়াছবিটির সঙ্গীত পরিচালনা করেছেন আনোয়ার পারভেজ। গীত রচনা করেছেন সৈয়দ শামসুল হক। গানে কণ্ঠ দিয়েছেন সাবিনা ইয়াসমিন।
পুরস্কার
২য় জাতীয় চলচ্চিত্র পুরস্কার
হাবিব আল-আজমি
হাবিব ইবনে মুহাম্মদ আল-'আজমি আল-বসরী ( حبيب بن محمد العجمي البصري   ) হাবিব আল-আজমি নামে পরিচিত ( حبيب العجمي )  এবং তার হাবিব আল-ফারসি ( حبيب الفارسي  )  ছিল মুসলিম সূফী (নিগূঢ়), সন্ত এবং ঐতিহ্যবাদী এর ফার্সি বংশদ্ভুত নাম।
হাবিব আল-আজামি বসরায় স্থায়ী হন। তিনি পেশায় একজন কুসীদজীবী ছিলেন। পরে তিনি পার্থিব জীবন ত্যাগ করেন এবং মরমী হয়ে ওঠেন। তিনি অলৌকিক কর্ম সম্পাদন করার জন্য পরিচিত ছিলেন।
তিনি হাসান আল-বসরির শিষ্য। তাঁর শিষ্য হলেন দাওদ আল তাঈ।
আইলীন কলিন্স
আইলীন মেরি কলিন্স (জন্ম ১৯ নভেম্বর ১৯৬৫) নাসার অবসরপ্রাপ্ত নভোচারী এবং মার্কিন যুক্তরাষ্ট্রের বিমান বাহিনীর সেনাপতি । প্রাক্তন সামরিক প্রশিক্ষক ও পরীক্ষামূলক পাইলট। কলিন্স ছিলেন প্রথম মহিলা পাইলট এবং একটি মহাকাশগামী যানের প্রথম মহিলা কমান্ডার। তার কাজের জন্য তাকে বেশ কয়েকটি পদক দেওয়া হয়েছিল। সেনাপতি কলিন্স মহাশূন্যে ৩৮ দিন ৮ ঘণ্টা ২০ মিনিট অবস্থান করেছেন। কলিন্স ইউএসএএর বোর্ড সদস্য হিসাবে পরিষেবা সহ বেসরকারী আগ্রহগুলি অনুসরণ করার জন্য ১ মে, ২০০৬ সালে অবসর নেন।
জীবনের প্রথমার্ধ
কলিন্সের জন্ম নিউ ইয়র্কের এলমিরায় । তার বাবা-মা হলেন জেমস ই এবং রোজ মেরি কলিন্স। আইরিশ আমেরিকান ২০১৬ সালের হল অফ ফেমের অন্তর্ভুক্ত হওয়ার সময় তিনি যে ভাষণ দিয়েছিলেন সে অনুসারে, তাঁর পূর্বপুরুষরা ১৮০০ এর দশকের মাঝামাঝি আমেরিকাতে এসে পেনসিলভেনিয়া এবং নিউ ইয়র্কের এলমিরায় বসতি স্থাপন করেছিলেন। তার তিন ভাইবোন রয়েছে। ছোটবেলায় তিনি গার্ল স্কাউটসে অংশ নিয়েছিলেন এবং মহাকাশ বিমান ও পাইলট হওয়ার ক্ষেত্রে উভয়ই আগ্রহ প্রকাশ করেছিলেন।
বিমান বাহিনীর পেশা
সিরাকিউজ থেকে স্নাতক করার পরে তিম ওকলাহোমার ভ্যানস এয়ার ফোর্স বেসে স্নাতক পাইলট প্রশিক্ষণের জন্য নির্বাচিত চার মহিলার মধ্যে তিনি ছিলেন। তার পাইলট উইংস উপার্জনের পরে, তিনি ক্যালিফোর্নিয়ার ট্র্যাভিস এয়ার ফোর্স বেসে সি -১৪১ স্টারলিফটার স্থানান্তরিত হওয়ার আগে তিন বছর টি -৩৮ টালন প্রশিক্ষক পাইলট হিসাবে ভান্সে অবস্থান করেছিলেন। ১৯৮৬ থেকে ১৯৮৯ অবধি, তাকে কলোরাডোর মার্কিন বিমান বাহিনী একাডেমিতে নিয়োগ দেওয়া হয়েছিল, যেখানে তিনি গণিতে সহকারী অধ্যাপক এবং টি -৪১ প্রশিক্ষক পাইলট ছিলেন। ১৯৮৯ সালে, কলিন্স মার্কিন বিমান বাহিনী পরীক্ষা পাইলট স্কুলে অংশ নেওয়া দ্বিতীয় মহিলা পাইলট হয়ে ৮৯ম শ্রেণিতে স্নাতক হন। ১৯৯০ সালে তিনি নভোচারী প্রোগ্রামের জন্য নির্বাচিত হয়েছিলেন।
অনিল কুমার সেন
অনিল কুমার সেন ছিলেন একজন বাঙালি ভারতীয় আইনজ্ঞ, যিনি কলকাতা হাইকোর্টের প্রধান বিচারপতি হিসেবে দায়িত্ব পালন করেছিলেন।
তিনি স্কটিশ চার্চ কলেজ এবং কলকাতা বিশ্ববিদ্যালয়ে শিক্ষা লাভ করেন।
তিনি ১৯৮৬ সালে কলকাতা হাইকোর্টের প্রধান বিচারপতি হিসেবে দায়িত্ব পালন করেন।
স্বরবৃত্ত ছন্দ
স্বরবৃত্ত ছন্দ (দলবৃত্ত/ছড়ার ছন্দ/শ্বাসাঘাতপ্রধান ছন্দ) বাংলা সাহিত্যে প্রচলিত প্রধান তিনটি ছন্দের একটি। অন্য দুটি হলো অক্ষরবৃত্ত ছন্দ এবং মাত্রাবৃত্ত ছন্দ।, স্বরবৃত্ত ছন্দে লেখা কবিতাগুলো বেশিরভাগ ক্ষেত্রে চার মাত্রার চালে চলতে পছন্দ করে। প্রধানত ছড়া এবং গান লিখতেই এই ছন্দ সচরাচর ব্যবহৃত হয়। "প্রাচীন পয়ারের পাশাপাশি অবস্থান করেও এই বিশেষ ছন্দরীতিটি প্রাকৃত বাংলা বা লোকসাহিত্যের ছড়া, প্রবাদ, পাঁচালি প্রভৃতির বাহন হিসেবে ব্যবহৃত হয়ে থাকে। তবুও বাঙালির চিন্তা-চেতনায় এ ছন্দের প্রভাব অখণ্ড, অনন্ত।" বাংলা ভাষা ও বাঙালির ধ্বনি উচ্চারণ প্রক্রিয়ার সঙ্গে সঙ্গতিপূর্ণ ছন্দ হচ্ছে স্বরবৃত্ত ছন্দ। এর কারণ, বাংলা শব্দ স্বভাবগতভাবেই হলন্ত বা ব্যঞ্জনান্ত উচ্চারণ প্রক্রিয়াবিশিষ্ট, যাকে রবীন্দ্রনাথ ঠাকুর বলেছেন ‘হসন্তের ছাঁচ’। এ বৈশিষ্ট্য স্বরবৃত্ত ছন্দে রক্ষিত হয়েছে। চলিত বা প্রাকৃত বাংলার স্বভাব রক্ষা করে এ ছন্দের উদ্ভব ও বিকাশ ঘটেছে। ফলে এ ছন্দকে সাধু বাংলার বাইরে বাউল গানে, লোককথায় ও ছড়ায় খুঁজে পাওয়া যায়। "
নামকরণ
সুপ্রাচীন কাল থেকে বাংলা লোকসাহিত্যে প্রচলিত এই ছন্দোরীতিকে রবীন্দ্রনাথ ঠাকুর নাম দিয়েছেন ‘বাংলা প্রাকৃত’। ছন্দের জাদুকর সত্যেন্দ্রনাথ দত্ত এর নাম দিয়েছেন ‘চিত্রা’। ইংরেজির syllable এর মত বাংলা শব্দাংশ হিসাব করে এই ছন্দের সমতা নিরূপিত হয়। এই syllable কে সত্যেন্দ্রনাথ দত্ত বলতেন ‘শব্দ পাপড়ি’, দ্বিজেন্দ্রলাল রায় বলতেন ‘মাত্রা’ আর প্রবোধচন্দ্র সেন বলতেন ‘দল’। আর তাই দ্বিজেন্দ্রলাল এই ছন্দকে ‘মাত্রিক’ এবং প্রবোধচন্দ্র ‘দলবৃত্ত’ নামে অভিহিত করেন। এই ছন্দে প্রতি পর্বের প্রথমেই শ্বাসাঘাত পড়ে বলে অমূল্যধন মুখোপাধ্যায় এই ছন্দকে ‘শ্বাসাঘাতপ্রধান’ ছন্দ বলে নির্দেশ করেন। " স্বরবৃত্ত নামটিও প্রবোধচন্দ্র সেন প্রদত্ত নাম, যদিও তিনি পরবর্তীকালে নিজেই এই ছন্দের নাম 'দলবৃত্ত' প্রস্তাব করেন। তবে এখন বাংলা ছন্দে 'স্বরবৃত্ত' নামটিই প্রচলিত এবং প্রতিষ্ঠিত হয়ে গেছে।
ছন্দবিশ্লেষণ
যদি "মুক্ত" শব্দটিকে মাত্রার জন্য ব্যবচ্ছেদ করা হয়, তবে এখানে সিলেবল আছে দুটি। প্রথমটি মুক (বদ্ধ) এবং ত(মুক্ত)। এখানে বর্ণ তিনটি কিন্তু উচ্চারণের সময় দুটিতে ভাগ হচ্ছে। আবার যদি ’আকাশ’ শব্দটি ব্যবচ্ছেদ করা হয় তবে আ(মুক্ত), কাশ (বদ্ধ)।
এই উদাহরণে পূর্ণপর্ব চারমাত্রার, অপূর্ণপর্ব দুইমাত্রার। স্বরবৃত্তে সাধারণত পূর্ণপর্ব চারমাত্রার, এবং অপূর্ণপর্ব এক বা দুইমাত্রার হয়ে থাকে।
আরেকটি কবিতার ছন্দ, জসীম উদদীন
'রাখাল ছেলে!/ রাখাল ছেলে! /বারেক ফিরে/ চাও,
বাঁকা গাঁয়ের/ পথটি বেয়ে /কোথায় চলে/ যাও?'
'ওই যে দেখ/ নীল-নোয়ান /সবুজ ঘেরা/ গাঁ,
সেথায় আছে/ ছোট্ট কুটির/ সোনার পাতায়/ ছাওয়া,
সেই ঘরেতে /একলা বসে/ ডাকছে আমার/ মা
সেথায় যাব, /ও ভাই এবার/ আমায় ছাড়/ না!'
রাখাল ছেলে!/ রাখাল ছেলে!/ আবার কোথায়/ ধাও,
পূব আকাশে /ছাড়ল সবে/ রঙিন মেঘের/ নাও।'
'ঘুম হতে আজ/ জেগেই দেখি /শিশির-ঝরা/ ঘাসে,
সারা রাতের/ স্বপন আমার/ মিঠেল রোদে/ হাসে।
আমার সাথে /করতে খেলা /প্রভাত হাওয়া /ভাই,
সরষে ফুলের /পাঁপড়ি নাড়ি/ ডাকছে মোরে/ তাই।
চলতে পথে /মটরশুঁটি/ জড়িয়ে দু-খান/ পা,
বলছে ডেকে/গাঁয়ের রাখাল/একটু খেলে/ যা!'
সারা মাঠের /ডাক এসেছে, /খেলতে হবে/ ভাই!
সাঁঝের বেলা/ কইব কথা /এখন তবে/ যাই!'
'রাখাল ছেলে! /রাখাল ছেলে/! সারাটা দিন/ খেলা,
এ যে বড় /বাড়াবাড়ি,/ কাজ আছে যে/ মেলা!'
'কাজের কথা/ জানিনে ভাই/, লাঙল দিয়ে/ খেলি ,
নিড়িয়ে দেই /ধানের ক্ষেতের /সবিজ রঙের/ চেলি
ঝাউয়ের ঝাড়ে/ বাজায় বাঁশি/ পঊষ-পাগল/ বুড়ি,
আমরা সেথা/ চষতে লাঙল/ মুর্শিদা-গান/ জুড়ি।
খেলা মোদের /গান গাওয়া ভাই/, খেলা লাঙল/-চষা ।
উদাহরণ
পক্ষীরাজের/ খেয়াল হল/ ঘাস খাবে ৪+৪+৩ স্বর্গে কোথায়/ ঘাস পাবে? ৪+৩ একদিন সে/ ইন্দ্র রাজার/ সুখের দেশ ৪+৪+৩ শূন্য করে/ নিরুদ্দেশ ৪+৩
নাসরোল্লাহ হেকমত
নাসরোল্লা হেকমত (জন্ম ১৯৫৭) একজন ইরানি দার্শনিক এবং শহীদ বেহেশতি বিশ্ববিদ্যালয়ের দর্শনের অধ্যাপক। তিনি প্রথমে হাওজায় গিয়ে ইসলামিক স্টাডিজের সর্বোচ্চ ডিগ্রি লাভ করেন। কিন্তু ১৯৮০ সালে তিনি হাওজা থেকে বেরিয়ে আসেন এবং দর্শন অধ্যয়ন শুরু করেন। অবশেষে ১৯৯৪ সালে হেকমত ওয়েস্টার্ন ফিলোসফিতে পিএইচডি করেন। নাসরোল্লা হেকমতের দর্শন ইবনে সিনা, ফারাবি, সোহরাওয়ার্দী, ইবনে আরাবি, ম্যাক্স শেলার এবং কান্টের মতো কিছু ইরানি এবং ইউরোপীয় দার্শনিক দ্বারা প্রভাবিত। তার দর্শনের কিছু সুস্পষ্ট বিষয় হল "যৌক্তিক চিন্তার সমালোচক", "জ্ঞানীবাদী দর্শন" এবং অস্তিত্ববাদ।
নির্বাচিত প্রকাশনা
সব কর্ম ফার্সি ভাষায়:
বক্সা দুর্গ
বক্সা দুর্গ হল ভারতের পশ্চিমবঙ্গ রাজ্যের আলিপুরদুয়ার জেলায় অবস্থিত একটি অধুনা-পরিত্যক্ত দুর্গ। বক্সা জাতীয় উদ্যানে উচ্চতায় এই দুর্গ অবস্থিত। জেলাসদর ও নিকটবর্তী শহর আলিপুরদুয়ারের থেকে এই দুর্গের দূরত্ব । ভারত ও তিব্বতের মধ্যে যে রেশম বাণিজ্য পথটি ভুটানের মধ্যে দিয়ে যেত, সেটির একাংশ রক্ষার জন্য ভুটান রাজারা এই দুর্গটি ব্যবহার করতেন। ১৯৫০ সালে চীন তিব্বত দখল করে নিলে, বহু শরণার্থী এই অঞ্চলে উপস্থিত হন। সেই সময় পরিত্যক্ত দুর্গটি শরণার্থী আশ্রয় শিবির হিসেবে ব্যবহৃত হয়েছিল।
ইতিহাস
বক্সা দুর্গ কবে তৈরি হয়েছিল তা জানা যায় না। ব্রিটিশরা এই দুর্গ দখল করে নেওয়ার আগে এটি ছিল ভুটানের রাজা ও কোচবিহার রাজাদের যোগসূত্র।
তিব্বতি শরণার্থী সমস্যা
চীনের তিব্বত দখলের আগে দ্রেপুং ছিল তিব্বতের সবচেয়ে বিখ্যাত বৌদ্ধ মঠগুলির একটি। এই মঠে ১০,০০০ সন্ন্যাসী বাস করতেন। ১৯৫৯ সালের মার্চ মাসে তিব্বতি জনতাকে অবদমিত করে এই মঠ দখল করে নেয়। মাত্র কয়েকশো সন্ন্যাসী ভারতে পালিয়ে আসতে সক্ষম হন। তিব্বতের বিভিন্ন প্রান্তের প্রতিনিধি এই সন্ন্যাসীরা প্রথমে বক্সা দুর্গের বনাঞ্চলে ঘেরা পূর্বতন জেলখানায় একটি সন্ন্যাসীদের পঠনপাঠনের কেন্দ্র ও শরণার্থী শিবির স্থাপন করেন।
ট্রেকিং
বক্সা দুর্গ থেকে নিম্নলিখিত ট্রেকিং পথগুলি গিয়েছে:
জনতা কলেজ
জনতা কলেজ বাংলাদেশের উত্তরাঞ্চলের নীলফামারী জেলার ডিমলা উপজেলায় অবস্থিত একটি কলেজ। কলেজটি ১৯৯৩ সালে প্রতিষ্ঠিত হয়। বর্তমানে কলেজটি জাতীয় বিশ্ববিদ্যালয় অধিভুক্ত।
ইতিহাস
জনতা কলেজ ১৯৯৩ সালে উপজেলার দ্বিতীয় কলেজ হিসেবে প্রতিষ্ঠিত হয়। প্রতিষ্ঠাকালীন সময়ে কলেজটিতে রাজশাহী শিক্ষা বোর্ডের অধীনে শুধু উচ্চ মাধ্যমিক পর্যায়ে পড়ানো হতো। ২০১০ সালে স্নাতক (পাশ) কোর্স চালু হয়।
বর্তমান চিত্র
বর্তমানে জনতা কলেজে ৩টি বিষয়ে স্নাতক (সম্মান) ২টি বিভাগে স্নাতক (পাশ) এবং উচ্চ মাধ্যমিক পর্যায়ে পাঠ্যদান করা হয়।
বিধাননগর পুলিশ কমিশনারেট
বিধাননগর পুলিশ কমিশনারেট বা বিধাননগর সিটি পুলিশ হল ভারতের পশ্চিমবঙ্গ রাজ্যের রাজধানী কলকাতা শহরের উত্তর ও উত্তর-পূর্ব অঞ্চলের বিধাননগর ও সংলগ্ন এলাকার শান্তিরক্ষার দায়িত্বপ্রাপ্ত একটি পুলিশ বাহিনী। ২০১২ সালের ২০ জানুয়ারি বিধাননগর পুলিশ কমিশনারেট গঠিত হয়। এই কমিশনারেট পশ্চিমবঙ্গ স্বরাষ্ট্র মন্ত্রকের প্রশাসনিক নিয়ন্ত্রণাধীন এবং পশ্চিমবঙ্গ পুলিশের একটি অংশ। উত্তর চব্বিশ পরগনা পুলিশ জেলাকে দ্বিখণ্ডিত করে নয়টি থানা নিয়ে এই কমিশনারেট গঠিত হয়। রাজীব কুমার এই কমিশনারেটের প্রথম পুলিশ কমিশনার।
গঠন ও এক্তিয়ারভুক্ত এলাকা
বিধাননগর পুলিশ কমিশনারেটের প্রধান কার্যালয় বিধাননগরে অবস্থিত। এই কমিশনারেট তিন ভাগে বিভক্ত। যথা: বিধাননগর, বিমানবন্দর ও নিউ টাউন। কমিশনারেটের এক্তিয়ারভুক্ত এলাকার আয়তন ১৪৬.৩৪ বর্গ কিলোমিটার। পনেরোটি থানা এই কমিশনারেটের আওতাধীন।
আদর্শ-গেজ রেলপথ
আদর্শ-গেজ রেলপথ হচ্ছে ১,৪৩৫ মি.মি. প্রশস্ত ট্রাক গেজের রেলপথ। একে স্টিফেনসন গেজ (জর্জ স্টিফেনসনের নাম অনুসারে), আন্তর্জাতিক গেজ, ইউআইসি গেজ, ইউনিফর্ম গেজ, নরমাল গেজ ও ইউরোপিয়ান গেজ (ইউরোপে) নামেও ডাকা হয়।    আদর্শ গেজ বিশ্বের সবচেয়ে বেশি ব্যবহৃত ট্র্যাক গেজ। এটি সারাবিশ্বে প্রায় ৫৫% রেলপথে ব্যবহৃত হয়। রাশিয়া, ফিনল্যান্ড, পর্তুগাল ও উজবেকিস্তান ব্যতীত সকল দেশের উচ্চগতির রেলপথে এই গেজ ব্যবহৃত হয়।
সারাবিশ্বে আদর্শ গেজে দুটি রেলের ভেতরের দিকের অংশের মধ্যবর্তী দূরত্ব ১৪৩৫ মি.মি. নির্ধারিত করা হয়েছে। তবে যুক্তরাষ্ট্রে ও কিছু ঐতিহ্যবাহী ব্রিটিশ রেলপথে এর ব্যতিক্রম দেখা যায়, যেখানে এই দূরত্বকে ইউ.এস. কাস্টমারি একক বা ইম্পেরিয়াল একক দ্বারা প্রকাশ করা হয় "চার ফুট সাড়ে আট ইঞ্চি" হিসেবে।
ইতিহাস
রেলপথের বিকাশ ও প্রসার হওয়ার সাথে সাথে যেসব প্রধান সমস্যা দেখা যায়, তার মধ্যে একটি হলো ট্র্যাক গেজ (রেলদ্বয়ের ভেতরের দিকের মধ্যে দূরত্ব বা প্রস্থ) নির্বাচন। বিভিন্ন রেলপথ বিভিন্ন গেজ ব্যবহার করত, এবং যেখানে ভিন্ন গেজের রেলপথ মিলিত হতো, যেখানে "গেজ ব্রেক" দেখা দিতো। তখন এক গেজের ট্রেন থেকে লোড নিয়ে আরেক গেজের ট্রেনে স্থানান্তর করতে হতো যা একটি সময়সাপেক্ষ ও ব্যয়বহুল প্রক্রিয়া। এই সমস্যার সমাধানের জন্য বিশ্বের একটি বৃহৎ অংশ আদর্শ-গেজ রেলওয়ে ব্যবহার করা শুরু করে।
একনায়কতন্ত্র
একনায়কতন্ত্র হলো এমন শাসনব্যবস্থা, যাতে রাষ্ট্রের সার্বভৌম ক্ষমতা একজন ব্যক্তির হাতে ন্যস্ত থাকে। একনায়কতন্ত্রকে সামাজিকভাবে নিকৃষ্ট শাসনব্যবস্থা হিসেবে দেখা হয়। এই শাসন ব্যবস্থায় আইনসভার অস্তিত্ব নেই বলে শাসনকর্তা তার খেয়াল-খুশিমত দেশ পরিচালনা করেন। এতে অধিকাংশ ক্ষেত্রে মানবাধিকার লঙ্ঘিত হতে দেখা যায়। এ শাসন ব্যবস্থা মূলত স্বেচ্ছাচারমূলক।
প্রাচীন রাষ্ট্রবিজ্ঞানে একনায়কতন্ত্র (এরিস্টটলের শ্রেণীবিভাগ)
thumb|200px|right|এরিস্টটল
গ্রিক মনীষী এরিস্টটল "সংখ্যানীতি" ও "উদ্দেশ্যনীতি" - এ দুটি নীতির ভিত্তিতে সরকারের শ্রেণীবিভাগ করেন। উদ্দেশ্যনীতির ভিত্তিতে সরকার দুই রকম - স্বাভাবিক সরকার ও বিকৃত সরকার। যে সরকার জনগণের স্বার্থে কাজ করে তাকে স্বাভাবিক সরকার বলা হয়। আর যে সরকার ব্যক্তি ও দলীয় স্বার্থে কাজ করে তাকে বিকৃত সরকার বলা হয়। এরিস্টটলের সরকারের শ্রেণীবিভাগ নিম্নরূপ—
বিকৃত সরকার
এরিস্টটল অভিজাততন্ত্রকে সর্বাপেক্ষা উত্তম কিন্তু পলিটিকে সর্বাধিক বাস্তবধর্মী সরকার বলে উল্লেখ করেছেন। তবে এ শ্রেণীবিভাগে কিছু ভুল/সীমাবদ্ধতা লক্ষ করা যায়। সে যুগে গ্রিসে নগররাষ্ট্র-কেন্দ্রিক রাজ্য দেখা যেতো। এর শাসন কাজ করতেন নগরের গণ্যমান্য ব্যক্তিরা। তারা অধিকাংশ ক্ষেত্রে নিজেদের ইচ্ছামাফিক শাসনকাজ পরিচালনা করতেন। গণতন্ত্র সে যুগে সেভাবে দৃশ্যমান ছিল না। আবার শাসকদের মনোভাব ছিল অনেকটাই স্বৈরাচারী, যাকে স্বৈরাচারতন্ত্র বলা হয়। এটি আসলে একনায়কতন্ত্রের একটি রূপ। এটি সে যুগে বহুল প্রচলিত বলে এরিস্টটল একে স্বাভাবিক সরকারের অন্তর্ভুক্ত করেন বলে মনে করা হয়। কিন্তু এটি বিকৃত সরকারের অন্তর্ভুক্ত হওয়া উচিত বলে আধুনিক রাষ্ট্রবিজ্ঞানীরা এ শ্রেণীবিভাগ প্রত্যাখ্যান করেন। এতদসত্ত্বেয় এই শ্রেণীবিভাগ গুরুত্বপূর্ণ। কারণ, এ থেকে জানা যায় যে একনায়কতন্ত্র কোনো সাম্প্রতিক উদ্ভাবন নয়, বরং এক সুপ্রাচীন শাসন ব্যবস্থার বিবর্তিত রূপ।
বৈশিষ্ট্য
একনায়কতন্ত্রে একজন একনায়ক সকল শাসনকাজ পরিচালনা করে থাকেন। একনায়ক রাষ্ট্রের সর্বময় কর্তা এবং চরম ক্ষমতার উৎস, ক্ষমতা প্রয়োগে কেউ তাকে বাধা দিতে পারে না। এক দেশ, এক জাতি, এক নেতা। -একনায়কতন্ত্রের আদর্শ। একনায়কতন্ত্রে রাষ্ট্রের সকল ক্ষমতা একনায়কের হাতে কেন্দ্রীভূত থাকে। তার কাজকর্মের জন্য তাকে কারো কাছে জবাবদিহি করতে হয় না। তার আদেশ নির্দেশ সকলে মেনে চলতে বাধ্য। একনায়কতান্ত্রিক শাসন ব্যবস্থায় একনায়কের নেতৃত্বে একটিমাত্র রাজনৈতিক দল থাকে। একনায়ক তার পছন্দমত উপদেষ্টাদের নিয়ে শাসনকার্য পরিচালনা করেন। উপদেষ্টামণ্ডলী তার কাছে দায়ী থাকে ও তার সন্তুষ্টির ওপর তাদের কার্যকাল নির্ভর করে। একনায়কতন্ত্র হচ্ছে এক ব্যক্তির বা একদলের স্বৈরাচারী শাসন যা একটি দেশের জন্য মঙ্গল জনক নয় এবং বর্তমান বিশ্বে একমাত্র উত্তর কোরিয়াতেই এই একনায়কতন্ত্র দেখা যায়।
গুণ
এ শাসন ব্যবস্থায় একনায়ক দ্রুত যেকোনো ব্যবস্থা গ্রহণ করতে পারেন। তাকে কারও কাছে জবাবদিহিতা করতে হয় না এবং আলোচনাও করতে হয় না বলে দ্রুত সিদ্ধান্ত নেয়া ও কাজ করা তার পক্ষে সম্ভব হয়। একনায়ক তার বলিষ্ঠ নেতৃত্বে অনুন্নত দেশকে অর্থনৈতিক ও সামাজিক উন্নতি ও অগ্রগতির পথে নিয়ে যেতে পারেন। তিনি তার নেতৃত্বে শিল্প, সাহিত্য ও বিজ্ঞানের উন্নতি সাধন করতে পারেন। একনায়কের অধীনে সারা দেশ একইভাবে পরিচালিত হয় বলে জাতীয় ঐক্য ও সংহতি দৃঢ় হয়।
সমালোচনা
একনায়কতন্ত্রে জনসাধারণের স্বাতন্ত্র্য থাকে না। এটা ব্যক্তিস্বাধীনতার বিরোধী। এই শাসন ব্যবস্থার কেউ কোনো সমালোচনা করতে পারে না। বিভিন্ন মতবাদ জোরপূর্বক দমন করা হয়। একনায়কতন্ত্র উগ্র-জাতীয়তাবাদ (যেমন: দ্বিতীয় বিশ্বযুদ্ধের প্রাক্কালে জাপান সাম্রাজ্য) ও সামরিক শক্তির বিকাশ (যেমন: স্তালিনের শাসনামলে সোভিয়েত ইউনিয়ন) ঘটায়। এ ব্যবস্থা আন্তর্জাতিকতা বিরোধী। একনায়ককে কোনো প্রকার জবাবদিহিতা করতে হয় না বলে তিনি যা খুশি তাই করতে পারেন। এটি একটি স্বেচ্ছাচারী ব্যবস্থা। এই শাসনব্যবস্থা অস্থায়ী। কারণ, একনায়কের মৃত্যুর সাথে সাথে এ শাসনও শেষ হয়ে যায়।
বিমান বাংলাদেশ এয়ারলাইন্সের সহযোগী প্রতিষ্ঠান
বিমান বাংলাদেশ এয়ারলাইন্সের সহযোগী প্রতিষ্ঠানগুলোর মধ্যে রয়েছে বাংলাদেশের জাতীয় বিমান সংস্থা বিমান বাংলাদেশ এয়ারলাইন্সের কার্যক্রম পরিচালনার জন্য প্রতিষ্ঠিত বেশ কয়েকটি আনুষঙ্গিক ও রক্ষণাবেক্ষণ প্রতিষ্ঠান। বিমানের সহযোগী প্রতিষ্ঠান হিসাবে এয়ারক্রাফট গ্রাউন্ড হ্যান্ডলিং, এভিয়েশন ইঞ্জিনিয়ারিং, এভিয়েশন ট্রেনিং এবং ফ্লাইট কেটারিং এর সাথে যুক্ত।
এই সম্পূর্ণ মালিকানাধীন সহযোগী প্রতিষ্ঠানগুলির মধ্যে রয়েছে বিমান ফ্লাইট কেটারিং সেন্টার; বিমান পোল্ট্রি কমপ্লেক্স; বিমান গ্রাউন্ড হ্যান্ডলিং; বাংলাদেশ এয়ারলাইন্স প্রশিক্ষণ কেন্দ্র; এবং বিমান প্রকৌশল।
বিমান ফ্লাইট ক্যাটারিং সেন্টার
ইন-ফ্লাইট খাবার উৎপাদনের জন্য ১৯৮৯ সালের অক্টোবর মাসে বিমান ফ্লাইট কেটারিং সেন্টার (বিএফসিসি) স্থাপন করা হয়। এটি বিমানের সবচেয়ে লাভজনক অপারেশনগুলির একটি; এখানে প্রায় ২০০০ জন কর্মী কাজ করেন। বিএফসিসির দিনে ৮,৫০০ জনের খাবার উৎপাদনের ক্ষমতা রয়েছে এবং এটি বিমানের সাথে সাথে সৌদিয়া এয়ারলাইন্স, ইতিহাদ, মালয়েশিয়া এয়ারলাইন্স, থাই এয়ারওয়েজ, এমিরেটস, চায়না সাউদার্ন এয়ারলাইন্স এবং রিজেন্ট এয়ারওয়েজকে খাবার সরবরাহ করে।
বিমান পোল্ট্রি কমপ্লেক্স
বিমান পোল্ট্রি কমপ্লেক্স (বিপিসি) ঢাকা শহরের ৪০ কিলোমিটার (২৫ মাইল) উত্তর-পশ্চিমে অবস্থিত সাভার জেলায় একটি পোল্ট্রি ফার্মিং কমপ্লেক্স। কমপ্লেক্সটি পোল্ট্রি শেডটি ৫ একর (২০,০০০ বর্গমিটার), ১ একর (৪,০০০ বর্গমিটার) আবাসিক এলাকা এবং ৬৯ একর (২৮০,০০০ বর্গমিটার) কৃষি জমি সহ ৭৫ একর (৩০০,০০০ বর্গমিটার) জমি নিয়ে পরিবেষ্টিত।
বিমানের এই মুনাফা-উপার্জনকারী সহযোগী প্রতিষ্ঠান ১৯৭৬ সালে গঠিত হয় এবং নভেম্বর ১৯৮০ সালে চালু করা হয়। এটাতে ৯০ জন কর্মী কাজ করেন। বিমান ফ্লাইট কেটারিং সেন্টার এই পোল্ট্রি কমপ্লেক্সের ডিম এবং মুরগি র ৯০% ব্যবহার করে।
১৯৭০-এর দশকের মাঝামাঝি সময়ে বাংলাদেশের পোল্ট্রি শিল্প আংশিকভাবে বিমানের সহযোগী প্রতিষ্ঠান দ্বারা পরিচালিত হয়, যদিও বাংলাদেশের প্রথম পোল্ট্রি ফার্ম ছিল ১৯৬৪ সালে প্রতিষ্ঠিত "ডিম ও মুরগি" নামে একটি ব্যক্তিগত উদ্যোগ প্রতিষ্ঠিত একটা প্রতিষ্ঠানের। বিপিসি কর্তৃক স্থাপিত মাঝারি আকারের পোল্ট্রি প্রজনন প্রতিষ্ঠান অবশেষে ১৯৯০ সালের প্রথম দিকে এনজিও ও সরকারের নজরে আসে এবং এই খাতের উন্নয়নে এগিয়ে আসে। বাংলাদেশের জনগণকে কম খরচে খাদ্য প্রোটিন সরবরাহে পোল্ট্রির এখন "উল্লেখযোগ্য ভূমিকা" রয়েছে।
২০০৭ সালের মার্চ মাসে একটি খামারে বার্ড ফ্লু ধরা পড়ে, যার ফলে অনেক গবাদি পশু মেরে ফেলা হয়। বাংলাদেশে বার্ড ফ্লুর প্রথম এখানেই ধরা পড়ে।
বিমান গ্রাউন্ড হ্যান্ডলিং
বিমান বাংলাদেশের সব বিমানবন্দরে দেশের সকল বিমান সংস্থাগুলিকে গ্রাউন্ড হ্যান্ডলিং এবং কার্গো হ্যান্ডলিং সেবা প্রদান করে থাকে। ১৯৭২ সালে বিমান বাংলাদেশ এয়ারলাইন্সের সাথে এটি প্রতিষ্ঠিত হয়, এটি ২০১১-২০১২ অর্থবছরে ৪.৫ বিলিয়ন টাকা মুনাফা অর্জন করে, যা এটিকে বিমানের সবচেয়ে লাভজনক সহযোগী প্রতিষ্ঠান হিসেবে গড়ে তোলে।
বাংলাদেশ এয়ারলাইন্স প্রশিক্ষণ কেন্দ্র
ডান|থাম্ব| [[শাহজালাল আন্তর্জাতিক বিমানবন্দর|শাহজালাল আন্তর্জাতিক বিমানবন্দরে বিমানের হ্যাঙ্গারে একটি লিজ নেওয়া বোয়িং ৭৭৭-২০০ ইআর।]] বিমান বাংলাদেশ এয়ারলাইন্স ট্রেনিং সেন্টার (বিটিসি) বিমানের জনশক্তির ক্রমবর্ধমান চাহিদা পূরণের জন্য স্থল, ফ্লাইট সার্ভিস এবং প্রযুক্তিগত কর্মীদের প্রশিক্ষণ দেয়। এটি ১৯৮৭ সালে প্রতিষ্ঠিত। এছাড়াও এটি বর্তমানে স্থানীয় ট্রাভেল এজেন্ট এবং কিছু বিদেশী এয়ারলাইন্স জন্য প্রশিক্ষণ এবং প্রযুক্তিগত সেমিনারের একটি কেন্দ্রে পরিণত হয়েছে।
বিমান প্রকৌশল
বিমান বাংলাদেশ এয়ারলাইন্সের এভিয়েশন ইঞ্জিনিয়ারিং বিভাগ ২০০৪ সালে বাণিজ্যিক বিভাগ থেকে পৃথক করা হয়। উপরে তালিকাভুক্ত বাণিজ্যিক উদ্যোগ থেকে প্রকৌশলকে স্বাধীনভাবে লাভজনক করার জন্য এই পদক্ষেপ গ্রহণ করা হয়।